[{"text_idx": "#000000", "text": "HafanCrwydro'r ardalCerddedCerdded Bws a ThrenGweithgareddau awyr agoredLleoedd i ymweld a\u0302 nhwBywyd GwylltGwyliau a digwyddiadauChwedlauBwyd a diodLleoedd i arosCyrraedd yma a theithioBeth rydym yn ei wneudArchif prosiectProsiectauBusnes a IeuenctidProsiect Gwennol DduProsiect gwrtaith gwyrdd lluosflwyddGGLl- Tudalen thyfwyrTyfu DyfiFfermio Cymysg - hanesion a'r dyfodolTi Bia'r BiosfferAddysgYmchwilUNESCO BiosfferBiosffer DyfiBeth yw Biosffer?Sut mae'n gweithioDogfennau yr Adolygiad CyfnodolMapiau a chynlluniau rheoliOrielCymerwch ranTwristiaeth - DBTAAddysg - DBEGWynebau\u2019r BiosfferDewch yn gefnogwrArwyddwch y siarterCysylltu a\u0302 niMore"}, {"text_idx": "#000001", "text": "CerddedCerdded Bws a ThrenGweithgareddau awyr agoredLleoedd i ymweld a\u0302 nhwBywyd GwylltGwyliau a digwyddiadauChwedlauBwyd a diodLleoedd i arosCyrraedd yma a theithio"}, {"text_idx": "#000002", "text": "Beth rydym yn ei wneud"}, {"text_idx": "#000006", "text": "Yn galw ffermwyr a thyfwyr!"}, {"text_idx": "#000008", "text": "Yn dilyn gwaith ymchwil gwyddonol cychwynnol, mae angen darganfod pa mor ymarferol ac effeithiol yw Gwrtaith Gwyrdd Lluosflwydd mewn gwirionedd. Rydym yn chwilio am ffermwyr a\u0302r a thyfwyr garddwriaethol a fyddai\u2019n barod i ddefnyddio GGLl i wrteithio rhan o un o\u2019u cnydau."}, {"text_idx": "#000009", "text": "Gall y cyfranogwyr fod yn unrhyw fath o dyfwr \u2013 o gynhyrchwyr llysiau ar raddfa fach i ffermwyr a\u0302r sy\u2019n ffermio caeau mawr. Gyda\u2019n gilydd byddwn yn dewis y math(au) mwyaf addas o GGLl ar gyfer eich cnwd chi ac yn dylunio\u2019r treial gyda chi. Byddwn yn eu cymharu a\u0302\u2019ch dull arferol o ffrwythloni cnydau, boed hynny\u2019n dail anifail, compost, gwrtaith gwyrdd traddodiadol, gwrtaith confensiynol neu unrhyw ddull arall."}, {"text_idx": "#000010", "text": "Byddwn ni\u2019n darparu\u2019r GGLl ar gyfer eich cnwd ar ffurf dail sych neu belenni dail, yn sefydlu\u2019r treial gyda chi ac yn dychwelyd i fonitro tyfiant y cnwd a lefelau maeth y pridd."}, {"text_idx": "#000011", "text": "Yn ogystal a\u0302 mesur cynnyrch y cnwd, hoffem hefyd glywed am eich profiad chi o ddefnyddio\u2019r dechneg; sut rydych yn credu y byddai\u2019n eistedd o fewn eich system gnydio a sut y gellid ei wella yn y dyfodol. Byddwch yn derbyn y data am dyfiant eich cnwd a lefelau maeth y pridd, a bydd cyfle i drafod eich profiad gyda chyfranogwyr eraill y treial."}, {"text_idx": "#000012", "text": "Cyllid ar gyfer cyfranogwyr y treialon cnydau"}, {"text_idx": "#000014", "text": "Cyllid i blannu eich ardal \u201cbio-wasanaeth\u201d cynhyrchu GGLl eich hun"}, {"text_idx": "#000015", "text": "Ar o\u0302l y treialon cnydau, bydd cyfranogwyr sydd a\u0302 thir addas yn cael cyfle i blannu \u201cardal bio-wasanaeth\u201d GGLl a\u0302 rhywogaethau sy\u2019n addas ar gyfer eu tir a\u2019u cnydau eu hunain. Gall yr ardaloedd bio-wasanaeth fod yn unrhyw faint - o ychydig fetrau sgwa\u0302r i leiniau mawr o hanner erw neu fwy. Bydd planhigion, hadau a deunyddiau\u2019n cael eu darparu gan y prosiect GGLl yn ystod gaeaf 2023/24, a gallwn hefyd gynorthwyo gyda pharatoi\u2019r tir a phlannu."}, {"text_idx": "#000016", "text": "Gan not oes gan bawb sy\u2019n tyfu cnydau dir i\u2019w neilltuo ar gyfer cynhyrchu GGLl, byddwn hefyd yn ariannu rheolwyr tir eraill i blannu ardaloedd bio-wasanaeth i ddarparu GGLl i dyfwyr a\u0302r a garddwriaethol yn Nyffryn Dyfi."}, {"text_idx": "#000018", "text": "Gellir plannu coedlannau gwern fel \u2018ardaloedd bio-wasanaeth\u2019 ar rannau o\u2019r fferm nas defnyddir, gan fachu nitrogen ac atafaelu carbon."}]